O‘zbekiston 3 xalqaro yo‘lkani birlashtiradiToshkentdagi “O‘zekspomarkaz”da XII xalqaro “Transport va logistika – TransUzbekistan 2015” ko‘rgazmasi ish boshladi. Bu haqda “Pravda Vostoka” nashri yozmoqda. Ixtisoslashgan ekspozitsiya chog‘ida ko‘plab yirik transport va logistika kompaniyalari o‘z salohiyatlarini namoyish qiladi.“Bu sohada xalqaro ko‘rgazmaning o‘tkazilishi bizning mamlakatda yaxshi an’anaga aylanib qolgan, bu O‘zbekiston, shuningdek, Osiyo, MDH, Boltiqbo‘yi, YeI va boshqa mintaqalar mamlakatlaridan tashrif buyurgan ekspertlar diqqatini tortadi, - dedi O‘zbekiston xalqaro ekspeditorlar uyushmasi direktori Davron Hamroyev. – Bu tadbir o‘zining dolzarbligini ko‘p bora isbotlab berdi va oxirgi 10 yil ichida transport va logistika biznesi rivojlanishining mintaqaviy masalalarini muhokama qilish uchun ajoyib maydonchaga aylandi”.Ko‘rgazma o‘tkazilgan yillar davomida unda 15 davlatdan tashrif buyurgan 250 kompaniya vakillari ishtirok etdi.